שריקה ג'קסון

שריקה ג'קסון (באנגלית: Shericka Jackson; נולדה ב-16 ביולי 1994) היא אתלטית מג'מייקה, פעמיים ברציפות אלופת העולם (יוג'ין 2022 ובודפשט 2023) ומדורגת שנייה בהיסטוריה (21.41 שניות) בריצת 200 מטר. זוכת מדליית ארד אולימפית (טוקיו 2020), פעמיים ברציפות סגנית אלופת העולם (יוג'ין 2022 ובודפשט 2023) ומדורגת חמישית בכל הזמנים (10.65 שניות) בריצת 100 מטר. זוכת מדליית ארד אולימפית (ריו דה ז'ניירו 2016) ושתי מדליות ארד מאליפויות עולם (בייג'ינג 2015 ודוחה 2019) בריצת 400 מטר. אלופה אולימפית ואלופת עולם בריצת שליחות 4x100 מטר וסגנית אלופה אולימפית ואלופת עולם בריצת שליחות 4x400 מטר. ג'קסון גדלה בג'מייקה. בנעוריה הצטיינה בריצת 200 מטר וזכתה במדליית ארד באליפות העולם לנוער שהתקיימה בצרפת ב-2011. מאמנה דחף אותה לעבור לריצת 400 מטר. באליפות העולם שנערכה בבייג'ינג, סין ב-2015 זכתה בשתי מדליות, זהב וארד. מדליית ארד בריצת 400 מטר בשיא אישי של 49.99 שניות, אחרי אליסון פליקס מארצות הברית (49.26 שניות) ושוני מילר מבהאמה (49.67 שניות). מדליית זהב בריצת שליחות שליחות 4x400 מטר (3:19.13 דקות) ולפני ארצות הברית (3:19.44 דקות) ובריטניה (3:23.62 דקות). באולימפיאדת ריו דה ז'ניירו (2016) זכתה בשתי מדליות, כסף וארד. מדליית ארד בריצת 400 מיטר בתוצאה של 49.85 שניות, אחרי שוני מילר (49.44 שניות) ואליסון פליקס (49.51 שניות). בשלב חצי הגמר היא קבעה שיא אישי חדש של 49.83 שניות. מדליית כסף בריצת שליחות 4x400 מטר בתוצאה של 3:20.34 דקות, אחרי ארצות הברית (3:19.06 דקות) ולפני בריטניה (3:25.88 דקות). באליפות העולם שנערכה בלונדון באוגוסט 2017 סיימה במקום חמישי בריצת 400 מטר בתוצאה של 50.76 שניות. במשחקי חבר העמים שנערכו בגולד קוסט, קווינסלנד, אוסטרליה באפריל 2018 זכתה במדליית כסף בריצת 200 מטר בשיא אישי של 22.18 שניות. באליפות העולם שנערכה בדוחה, קטר ב-2019 זכתה ב-3 מדליות, זהב ו-2 ארד. מדליית זהב בריצת שליחות 4x100 מטר בתוצאה של 41.44 שניות, לפני בריטניה (41.85 שניות) וארצות הברית (42.10 שניות) ושתי מדליות ארד, בריצת 400 מטר בשיא אישי חדש של 49.47 שניות, אחרי סאלווה עיד נאסר מבחריין (48.14 שניות) ושוני מילר-אואיבו (48.37 שניות) ובריצת שליחות 4x400 מטר בתוצאה של 3.22.37 דקות, אחרי ארצות הברית (3.18.92 דקות) ופולין (3.21.89 דקות). באולימפיאדת טוקיו (2020) זכתה במדליית ארד בריצת 100 מטר בשיא אישי חדש של 10.76 מטר, אחרי אליין תומפסון-הרה שקבעה שיא אולימפי חדש של 10.61 שניות ושלי-אן פרייזר-פרייס (10.74 שניות), שלושתן מג'מייקה. באליפות העולם באתלטיקה באולם 2022 סיימה שישית בריצת 60 מטר בשיא אישי של 7.04 שניות. במבחנים הג'מייקנים לאליפות העולם שנערכו בקינגסטון ב-26 ביוני 2022 זכתה במדליית זהב בריצת 200 מטר בשיא אישי חדש, תוצאה השנה בעולם והתוצאה השלישית בטיבה בכל הזמנים של 21.55 שניות, חודש לאחר מכן, באליפות העולם עצמה שנערכה ביוג'ין, אורגון, ארצות הברית ביולי 2022 זכתה בשתי מדליות, זהב וכסף. מדליית זהב בריצת 200 מטר בתוצאה השנייה בטיבה בכל הזמנים ובשיא אליפות חדש של 21.45 שניות, לפני שלי-אן פרייזר-פרייס (21.81 שניות) דינה אשר-סמית' מהממלכה המאוחדת (22.02 שניות) ובמדליית כסף בריצת 100 מטר בשיא אישי חדש של 10.73 שניות, אחרי שלי-אן פרייזר-פרייס שקבעה שיא אליפות חדש של 10.67 שניות ולפני אליין תומפסון-הרה (10.81 שניות). באליפות העולם שנערכה בבודפשט, הונגריה באוגוסט 2023 זכתה בשתי מדליות, זהב וכסף. מדליית זהב בפעם השנייה ברציפות בריצת 200 מטר בשיא אליפות ובשיא אישי חדש של 21.41 שניות, לפני גבריאל תומאס מארצות הברית (21.81 שניות) ושקארי ריצ'רדסון (21.92 שניות), שתיהן מארצות הברית ומדליית כסף בריצת 100 מטר בתוצאה של 10.72 שניות, אחרי שקארי ריצ'רדסון שקבעה שיא אליפות חדש של 10.65 שניות ולפני שלי-אן פרייזר-פרייס (10.77 שניות). ריצת 100 מטר: 10.65 שניות (2023) ריצת 200 מטר: 21.41 שניות (2023), שיא ג'מייקה ריצת 400 מטר: 49.47 שניות (2019) ריצת 60 מטר: 7.04 שניות (2022) מדיה וקבצים בנושא שריקה ג'קסון בוויקישיתוף שריקה ג'קסון, באתר olympedia.org שריקה ג'קסון, באתר התאחדות האתלטיקה הבין-לאומית שריקה ג'קסון, באתר ליגת היהלום שריקה ג'קסון, באתר Track and Field (נשים) The 400m chose Shericka Jackson, but she’s not complaining, ג'מייקה אובזרבר, 7 בינואר 2016